
					    RAPORT


	     asupra propunerii legislative privind modificarea articolului 1 alin.(2) 


          din Legea nr.61/1993 privind alocaţia de stat pentru copii

















	În urma examinării propunerii legislative privind modificarea articolului 1 alin.(2) din Legea nr.61/1993 privind alocaţia de stat pentru copii, în şedinţa din 17 februarie 1998, comisia a hotărât că aceasta nu poate fi acceptată şi propune Plenului Camerei Deputaţilor respingerea pentru următorul motiv:


	Problema plăţii alocaţiei de stat pentru copii ce urmează cursurile unei unităţi de învăţământ particular s-a rezolvat prin Hotărârea Guvernului nr.165/1997 ce a modificat şi completat Hotărârea Guvernului nr.591/1993 privind măsurile pentru aplicarea dispoziţiilor Legii nr.61/1993 referitoare la gestionarea fondurilor, stabilirea şi plata alocaţiei de stat pentru copii.


	Potrivit prevederilor art.31  alin.(2) din Hotărârea Guvernului nr.165/1997, Ministerul Învăţământului stabileşte şi plăteşte alocaţia de stat pentru copii şi elevilor ce frecventează unităţi şi instituţii de învăţământ particular, chiar dacă acestea sunt organizate şi funcţionează provizoriu, în condiţiile legii, pe baza autorizării, până la acreditarea lor.

